REGOLAMENT TAL-KUMMISSJONI (KE) Nru 943/2007
tat-8 ta’ Awwissu 2007
li jistipula, għas-sena tas-suq 2007/2008, il-prezz minimu li għandu jitħallas lill-produtturi ta’ l-għanbaqar imnixxef kif ukoll l-ammont ta’ l-għajnuna għall-produzzjoni tal-pruna
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 2201/96 tat-28 ta’ Ottubru 1996 dwar l-organizzazzjoni komuni tas-swieq tal-prodotti tal-frott u l-ħxejjex ipproċessati (1), u b’mod partikolari l-Artikoli 6b(3) u 6ċ(7) tiegħu,
Billi:
(1)
L-Artikolu 3(1)(d) tar-Regolament tal-Kummissjoni (KE) Nru 1535/2003 tad-29 ta’ Awwissu 2003 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2201/96 rigward l-iskema ta’ l-għajnuna għall-prodotti pproċessati mill-frott u l-ħxejjex (2), jistipula d-dati għat-tqegħid fis-suq tal-pruna.
(2)
Il-prodotti li għalihom ġew iffissati il-prezz minimu u l-għajnuna huma definiti fl-Artikolu 3 tar-Regolament tal-Kummissjoni (KE) Nru 464/1999 tat-3 ta’ Marzu 1999, li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2201/96 fir-rigward ta’ arranġamenti ta’ l-għajnuna għall-pruna (3), u l-karatteristiċi li għandu jkollhom dawn il-prodotti huma stabbiliti fl-Artikolu 2 ta’ l-imsemmi Regolament.
(3)
Jeħtieġ għalhekk li jiġi stabbilit il-prezz minimu għall-għanbaqar imnixxef u l-għajnuna għall-produzzjoni tal-pruna għas-sena tas-suq 2007/2008, skond il-kriterji determinati fl-Artikoli 6b u 6ċ rispettivament tar-Regolament (KE) Nru 2201/96.
(4)
Il-miżuri stipulati f’dan ir-Regolament huma skond l-opinjoni tal-Kumitat għall-Ġestjoni tal-Prodotti Pproċessati mill-Frott u l-Ħxejjex,
ADOTTAT DAN IR-REGOLAMENT:
Artikolu 1
Għas-sena tas-suq 2007/2008, il-prezz minimu stipulat fl-Artikolu 6a(2) tar-Regolament (KE) Nru 2201/96 ġie stabbilit għal EUR 1 935,23 għal kull tunnellata netta ta’ għanbaqar d’Ente, maħruġa mill-produttur.
Għas-sena tas-suq 2007/2008, l-ammont ta’ l-għajnuna għall-produzzjoni skond l-Artikolu 6a(1) tar-Regolament (KE) Nru 2201/96 huwa stipulat għal EUR 681,79 għal kull tunnellata netta ta’ pruna.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 8 ta’ Awwissu 2007.